Fostul președinte brazilian Jair Bolsonaro este acuzat în mod oficial de fraudă privind certificatele de vaccinare împotriva Covid-19.
Dosarele medicale arată că a făcut vaccinul în Sao Paulo în 2021, dar după o cercetare mai amănunțită s-a aflat că el nici nu era în acel loc atunci, conform G4media.
Fostul președinte brazilian mereu și-a exprimat opini privind virusul Covid și a jurat public că nu va face vaccinul și a negat că ar fi știut că datele au fost falsificate.
Astfel, Bolsonaro poate fi acuzat de falsificarea datelor din sistem de sănătate publică al țării și de crearea unei organizații criminale pentru a sustrage normele de sănătate publică.
Și unul dintre consilierii săi, Mauro Cid, care a fost arestat în mai și eliberat în urma unei înțelegeri judiciare, a fost acuzat în raportul poliției. Acesta a obținut certificate de vaccinare pentru Bolsonaro și fiica lui.
Alte opt persoane, pe lângă Bolsonaro, sunt acuzate de complot pentru emiterea certificatelor false în schimbul unor avantaje nejustificate în timpul pandemiei. Biroul procurorului general al Braziliei va decide dacă îl va acuza pe Bolsonaru sau nu.
Cât timp a fost președinte, Bolsonaro nu a încurajat populația să se vaccineze și nici să respecte măsurile de distanțare socială, chiar dacă vaccinarea era o condiție de a avea acces în SUA și în multe alte țări.
Pe lângă această acuzație, Bolsonaro a primit interdicția de a mai candida timp de opt ani pentru că a subminat sistemul electoral din Brazilia și a afirmat că ultimele alegeri au fost fraudate, în condițiile în care acesta a pierdut în fața președintelui Luiz Ignacio Lula da Silva.